CELEX: 32020D0255
Language: et
Date: 2020-02-17 00:00:00
Title: Nõukogu otsus (EL) 2020/255, 17. veebruar 2020, Euroopa Liidu ja Hiina Rahvavabariigi valitsuse vahelise lennuteenuste teatavaid aspekte käsitleva lepingu liidu nimel sõlmimise kohta

26.2.2020   
               
               
                  ET
               
               
                  Euroopa Liidu Teataja
               
               
                  L 55/1
               
            
         NÕUKOGU OTSUS (EL) 2020/255,
         17. veebruar 2020,
         Euroopa Liidu ja Hiina Rahvavabariigi valitsuse vahelise lennuteenuste teatavaid aspekte käsitleva lepingu liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu otsusega (EL) 2018/1152 (2) allkirjastati Euroopa Liidu ja Hiina Rahvavabariigi valitsuse vaheline lennuteenuste teatavaid aspekte käsitlev leping (edaspidi „leping“), tingimusel et see sõlmitakse hilisemal kuupäeval.
                  
               
                     (2)
                  
                  
                     Lepingu eesmärk on viia liikmesriikide ja Hiina Rahvavabariigi vahel sõlmitud 27 kahepoolset lennuteenuste lepingut kooskõlla liidu õigusega.
                  
               
                     (3)
                  
                  
                     Leping tuleks liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Hiina Rahvavabariigi valitsuse vaheline lennuteenuste teatavaid aspekte käsitlev leping (edaspidi „leping“) kiidetakse liidu nimel heaks (3).
         
         
            Artikkel 2
            Nõukogu eesistuja esitab liidu nimel lepingu artikli 6 lõikes 1 sätestatud teate (4).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 17. veebruar 2020
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  15. jaanuari 2020. aasta nõusolek (Euroopa Liidu Teatajas seni avaldamata).
         
            (2)  Nõukogu 26. juuni 2018. aasta otsus (EL) 2018/1152 Euroopa Liidu ja Hiina Rahvavabariigi valitsuse vahelise lennuteenuste teatavaid aspekte käsitleva lepingu liidu nimel allkirjastamise kohta (ELT L 210, 21.8.2018, lk 1).
         
            (3)  Vt käesoleva Euroopa Liidu Teataja lk 3.
         
            (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.